**PROCEDURA DE SELECŢIE A PARTICIPANŢILOR LA ACTIVITĂŢILE DE FORMARE PREVĂZUTE ÎN CADRUL PROIECTULUI**

**„ETICA – Eficienţă, Transparenţă şi Interes pentru Conduita din Administraţie”**

**cod SIPOCA 63**

1. **INTRODUCERE**

Prezenta procedură este elaborată în contextul implementării Activităţii 19, Activităţii 20, Activităţii 21, Activităţii 22 din cadrul proiectului „ETICA – Eficienţă, Transparenţă şi Interes pentru Conduita din Administraţie”, cod SIPOCA 63, care contribuie, conform obiectivelor, la îmbunătățirea cunoștințelor și a competențelor personalului din autoritățile și instituțiile publice în ceea ce privește standardele etice, prin oferirea de informații și competențe suplimentare, actualizate, adaptate și în contexte diferite de învățare.

**Obiectivul general al proiectului:**

Dezvoltarea capacității autorităților și instituțiilor publice de a promova valori precum cinste, probitate, onestitate, în special prin creşterea transparenţei, a gradului de cunoaştere şi înţelegere a standardelor etice, a eficienței aplicării instrumentelor specifice şi printr-o cultură a responsabilităţii

**Obiectivele specifice ale proiectului:**

OS1 Sprijin pentru fundamentarea deciziilor de actualizare a cadrului general pentru definirea, facilitarea aplicării și monitorizarea conformității cu normele de conduită

OS2 O mai bună valorificare a potențialului utilizării tehnologiilor IT în activitatea consilierilor de etică, inclusiv prin actualizarea instrumentelor existente

OS3 Elaborarea și inițierea implementării unei strategii de comunicare în legătură cu standardele etice și obligațiile privind conduita din administrație, pe o perioadă de 3-4 ani

OS4 Un sistem coerent de abordare a cerințelor privind dezvoltarea de cunoștințe, competențe și abilități în legătură cu standardele etice și aplicarea lor ulterioară, în activitățile curente

1. **JUSTIFICARE**

În scopul aplicării eficiente a dispoziţiilor Codului de conduită, conducătorii autorităţilor şi instituţiilor publice au obligația de a desemna un funcţionar public pentru consiliere etică şi monitorizarea respectării normelor de conduită. *Activităţile pe care acesta le exercită, pentru a fi îndeplinite în mod corespunzător, necesită deținerea unor cunoștințe și competențe specifice.* De aceea, de principiu, printre obligațiile conducătorilor autorităţilor şi instituţiilor publice în legătură cu facilitarea aplicării prevederilor Codului de conduită se numără și asigurarea condiţiilor necesare participării consilierului de etică la programe de perfecţionare profesională având tematici precum *etică*, *conduită* şi *integritate*, *măsuri anticorupţie şi comunicare*. Așa cum rezultă din însăși modalitatea de formulare a textului legal, această măsură se referă strict la persoanele deja desemnate în această calitate, neluând în calcul opțiunea dezvoltării de competențe asigurată și unor eventuali înlocuitori.

Instruirea consilierilor de etică, desemnați sau potențiali, urmează a răspunde în principal discrepanțelor generate de sau în legătură cu diferența încă existentă între nevoia de cunoștințe și competențe specifice și cunoștințele și competențele deținute (incluzând aici și constrângerile financiare în materie de finanțare a formărilor specializate).

Astfel, prin activităţile de formare specializată, proiectul își propune să genereze răspunsuri adecvate şi să răspundă unor nevoi reale prin dezvoltarea de noi competențe, nu doar consilierilor desemnați, dar și potențialilor consilieri de etică, prin utilizarea unor metode de învățare care implică nu doar dezvoltarea de competențe, ci și utilizarea efectivă a acestora la locul de muncă, în exercitarea atribuțiilor pentru care persoana are nevoie de respectivele competențe, cum sunt comunitățile de practică specializate.

Instruirea managerilor, precum și cea a conducătorilor de conducătorilor de instituții care au calitatea de demnitar sau ales local, se dorește nu doar a completa cunoașterea și înțelegerea de către angajați și manageri a standardelor legale de integritate, ci și a angrena acest palier în sprijinirea persoanelor responsabile cu consilierea etică în desfășurarea în bune condiții a activităților specifice, precum și în activitățile de identificare a unor măsuri cu caracter general destinate prevenirii incidentelor de integritate.

1. **PREZENTAREA ACTIVITĂŢILOR DE FORMARE**

**ACTIVITATEA 19 – Desfășurare modul program - pilot de formare pentru consilierii de etică**

4 sesiuni \* 25 participanţí

100 consilieri de etică desemnați din cadrul instituţiilor / autorităţilor publice

Perioada estimativă de desfășurare a activităților de formare – iunie –iulie 2019

Durata programului de formare – 5 zile

Locația de desfășurare – județul Brașov

**ACTIVITATEA 20 – Desfășurare modul program - pilot de formare pentru potențialii consilieri de etică**

4 sesiuni \* 25 participanţi

100 potențiali consilieri de etică

Perioada estimată de desfășurare a activităților de formare – iunie – iulie 2019

Durata programului de formare – 5 zile

Locația de desfășurare – județul Brașov

**ACTIVITATEA 23 – Sprijin pentru aplicarea competenþelor dezvoltate prin programul-pilot de formare pentru consilierii de etica – Organizarea comunitaþilor de practica si a întâlnirii în plen a comunitaþilor de practica**

Perioada estimativă de desfășurare a activităților- august-octombrie 2019

Formarea consilierilor de etică și a potențialilor consilieri de etică **care vor fi certificați** în urma absolvirii programelor de formare va continua continua în cadrul a 3 comunități de practică. Comunitățile de practică vor funcționa pe durata de implementare a proiectului și se vor desfășura, în cea mai mare parte a lor, în mediul online, dar vor avea loc și 9 întâlniri față în față. Asfel, fiecare comunitate va avea câte 3 întâlniri față în față, cu durata de o zi, dintre care 3 întâlniri în București și 6 în locații situate în județul Brașov (acestea vor fi comunicate ulterior).

Comunitățile de practică au ca obiectiv principal învățarea aplicată, interactivă și colaborativă, fiind concepute încă din faza de design ca o urmare a instruirii față-în-față care să faciliteze membrilor posibilitatea punerii în practică a unor concepte abstracte și/sau teoretice deja cunoscute.

1. Comunitatea de practică ”E.T.I.C.A. – central” va fi adresată consilierilor de etică/potențialilor consilieri de la nivelul autorităţilor publice centrale (inclusiv instituţiilor deconcentrate) și va fi formată, pe durata de implementare a proiectului, din participanții la programul-pilot de formare pentru consilierii de etică/potențiali consilieri de etică proveniți din cadrul autorităților și instituțiilor administrației publice centrale, precum și al serviciilor publice deconcentrate care funcționează conform legii în subordinea autorităților și instituțiilor administrației publice centrale.

2. Comunitatea de practică ”E.T.I.C.A. – județean” va fi adresată consilierilor de etică /potențialilor consilieri de etică la nivelul autorităţilor publice judeţene și va fi formată, pe durata de implementare a proiectului, din participanții la programul-pilot de formare pentru consilierii de etică/potențiali consilieri de etică proveniți din cadrul instituțiile prefecturilor și consiliilor județene, precum și din cadrul instituțiilor și serviciilor publice de interes județean.

3. Comunitatea de practică ”E.T.I.C.A. – local” va fi adresată consilierilor /potențialilor consilieri de etică de la nivelul autorităţilor publice municipale, orăşeneşti şi comunale și va fi formată, pe durata de viață a proiectului, din participanții la cele 2 module ale programului-pilot de formare pentru consilierii/potențiali consilieri de etică proveniți din cadrul primăriilor și consiliilor locale (inclusiv Consiliul general al Muncipiului București), precum și din cadrul instituțiilor și serviciilor publice de interes local, în diferite categorii de unități administrativ-teritoriale altele decât județele.

**ACTIVITATEA 21 – Desfășurarea programului de formare pentru manageri**

6 sesiuni \* 25 participanţi

150 manageri

Perioada estimată de desfășurare a activităților de formare – iunie – iulie 2019

Durata programului de formare – 5 zile

Locația de desfășurare – județul Brașov

**ACTIVITATEA 22 – Desfășurarea programului de formare pentru conducătorii de instituții care au calitatea de demnitar sau de ales local**

2 sesiuni \* 25 participanţi

50 demnitari sau aleşi locali

Perioada estimată de desfășurare a activităților de formare –septembrie 2019

Durata programului de formare – 5 zile

Locația de desfășurare – județul Brașov

**V. CATEGORII DE PARTICIPANŢI ELIGIBILE**

1. **Cadrul general**

* Vor putea participa la programele de formare doar acele persoane care sunt eligibile, respectiv care îndeplinesc toate criteriile pentru a face parte din:

(1) **grupul țintă al proiectului**;

(2) **grupul țintă al programului de formare;**

(3) **grupurile rezultate din eșantionarea realizată cu aplicarea cerințelor programului operațional privind indicatorii prestabiliți** (în cazul acestui proiect, indicatorii prestabiliți în legătură cu apartenența la **”regiuni dezvoltate”** și **”regiuni mai puțin dezvoltate”) .**

**b. Grup țintă al proiectului**

**- 350 persoane, reprezentând grup-țintă în activitățile de formare destinate *consilierilor de etică, potențialilor consilieri de etică și managerilor din autorități și instituții publice***

* 100 de consilieri de etică selectați și instruiți
* 100 de potențiali consilieri de etică selectați și instruiți
* 150 de manageri selectați și instruiți
* **50 persoane, *demnitari și aleși locali,* reprezentând grup-țintă în activitățile de formare destinate conducătorilor de instituții care au calitatea de demnitar sau de ales local**

1. **Grupul țintă al programului de formare**

Persoanele care se califică pentru a intra în grupul ţintă al proiectului și pot demonstra deținerea uneia dintre cele **4 calități**:

1. **consilieri de etică** (numiţi în condiţiile Legii nr. 7/2004 privind Codul de conduită a funcţionarilor publici și ale Ordinului nr. 3753/2015 privind monitorizarea respectării normelor de conduită de către funcţionarii publici şi a implementării procedurilor disciplinare),
2. **potențiali consilieri de etică - funcţionari publici (alţii decât consilierii de etică)**, de regulă din cadrul compartimentelor de resurse umane
3. **manageri** - **funcţionari publici de conducere, înalţi funcţionari publici** în cadrul unei autorități sau instituții publice, încadraţi în temeiul unui act administrativ,

(4) **demnitari** (ministru, ministru delegat, secretar de stat, subsecretar de stat și funcțiile asimilate acestora) **şi aleşi locali** (primari, viceprimari, primarul general al municipiului București, președinți și vicepreședinți ai consiliilor județene, astfel cum sunt definiți în actele normative incidente administrației publice locale);

1. **Grupurile rezultate din eșantionarea realizată cu aplicarea cerințelor programului operațional privind indicatorii prestabiliți** (în cazul acestui proiect, indicatorii prestabiliți în legătură cu apartenența la *”regiuni dezvoltate”* și ”*regiuni mai puțin dezvoltate”)*

* **77 persoane provenite din regiuni dezvoltate**
* **323 persoane provenite din regiuni mai putin dezvoltate**

**Repartizarea pe regiuni de dezvoltare a persoanelor care vor beneficia de activităţile de formare derulate în cadrul proiectului, în funcţie de apartenenţa la grupul ţintă al programului de formare:**

* **CONSILIERI DE ETICĂ**

|  |  |
| --- | --- |
| Regiunea de dezvoltare București – Ilfov (municipiul București și județul Ilfov) | * 19 persoane |
| Regiunea de dezvoltare Sud – Muntenia (Argeș, Călărași, Dâmbovița, Giurgiu, Ialomița, Prahova și Teleorman) | * 14 persoane |
| Regiunea de dezvoltare Nord-Est (Bacău, Botoșani, Iași, Neamț, Suceava și Vaslui) | * 12 persoane |
| Regiunea de dezvoltare Sud-Est (Brăila, Buzău, Constanța, Galați, Tulcea și Vrancea) | * 12 persoane |
| Regiunea de dezvoltare Nord-Vest (Bihor, Bistrița-Năsăud, Cluj, Maramureș, Satu-Mare și Sălaj) | * 12 persoane |
| Regiunea de dezvoltare Centru (Alba, Brașov, Covasna, Harghita, Mureș și Sibiu) | * 12 persoane |
| Regiunea de dezvoltare Sud-Vest Oltenia (Dolj, Gorj, Mehedinți, Olt și Vâlcea) | * 10 persoane |
| Regiunea de dezvoltare Vest (Arad, Caraș-Severin, Hunedoara și Timiș) | * 9 persoane |

* **POTENŢIALI CONSILIERI DE ETICĂ**

|  |  |
| --- | --- |
| Regiunea de dezvoltare București – Ilfov (municipiul București și județul Ilfov) | * 19 persoane |
| Regiunea de dezvoltare Sud – Muntenia (Argeș, Călărași, Dâmbovița, Giurgiu, Ialomița, Prahova și Teleorman) | * 14 persoane |
| Regiunea de dezvoltare Nord-Est (Bacău, Botoșani, Iași, Neamț, Suceava și Vaslui) | * 12 persoane |
| Regiunea de dezvoltare Sud-Est (Brăila, Buzău, Constanța, Galați, Tulcea și Vrancea) | * 12 persoane |
| Regiunea de dezvoltare Nord-Vest (Bihor, Bistrița-Năsăud, Cluj, Maramureș, Satu-Mare și Sălaj) | * 12 persoane |
| Regiunea de dezvoltare Centru (Alba, Brașov, Covasna, Harghita, Mureș și Sibiu) | * 12 persoane |
| Regiunea de dezvoltare Sud-Vest Oltenia (Dolj, Gorj, Mehedinți, Olt și Vâlcea) | * 10 persoane |
| Regiunea de dezvoltare Vest (Arad, Caraș-Severin, Hunedoara și Timiș) | * 9 persoane |

* **MANAGERI**

|  |  |
| --- | --- |
| Regiunea de dezvoltare București – Ilfov (municipiul București și județul Ilfov) | * 29 persoane |
| Regiunea de dezvoltare Sud – Muntenia (Argeș, Călărași, Dâmbovița, Giurgiu, Ialomița, Prahova și Teleorman) | * 19 persoane |
| Regiunea de dezvoltare Nord-Est (Bacău, Botoșani, Iași, Neamț, Suceava și Vaslui) | * 18 persoane |
| Regiunea de dezvoltare Sud-Est (Brăila, Buzău, Constanța, Galați, Tulcea și Vrancea) | * 18 persoane |
| Regiunea de dezvoltare Nord-Vest (Bihor, Bistrița-Năsăud, Cluj, Maramureș, Satu-Mare și Sălaj) | * 18 persoane |
| Regiunea de dezvoltare Centru (Alba, Brașov, Covasna, Harghita, Mureș și Sibiu) | * 18 persoane |
| Regiunea de dezvoltare Sud-Vest Oltenia (Dolj, Gorj, Mehedinți, Olt și Vâlcea) | * 16 persoane |
| Regiunea de dezvoltare Vest (Arad, Caraș-Severin, Hunedoara și Timiș) | * 14 persoane |

* **DEMNITARI SAU ALEŞI LOCALI**

|  |  |
| --- | --- |
| Regiunea de dezvoltare București – Ilfov (municipiul București și județul Ilfov) | * 10 persoane |
| Regiunea de dezvoltare Sud – Muntenia (Argeș, Călărași, Dâmbovița, Giurgiu, Ialomița, Prahova și Teleorman) | * 7 persoane |
| Regiunea de dezvoltare Nord-Est (Bacău, Botoșani, Iași, Neamț, Suceava și Vaslui) | * 6 persoane |
| Regiunea de dezvoltare Sud-Est (Brăila, Buzău, Constanța, Galați, Tulcea și Vrancea) | * 6 persoane |
| Regiunea de dezvoltare Nord-Vest (Bihor, Bistrița-Năsăud, Cluj, Maramureș, Satu-Mare și Sălaj) | * 6 persoane |
| Regiunea de dezvoltare Centru (Alba, Brașov, Covasna, Harghita, Mureș și Sibiu) | * 6 persoane |
| Regiunea de dezvoltare Sud-Vest Oltenia (Dolj, Gorj, Mehedinți, Olt și Vâlcea | * 5 persoane |
| Regiunea de dezvoltare Vest (Arad, Caraș-Severin, Hunedoara și Timiș) | * 4 persoane |

1. **CONDIŢII DE SELECŢIE:**

* Vor putea participa la programele de formare doar acele persoane care sunt eligibile, respectiv care îndeplinesc toate criteriile pentru a face parte din: (1) grupul țintă al proiectului; (2) grupul țintă al programului de formare.
* Selecţia se va face în baza principiului “primul venit, primul servit” cu respectarea criteriilor de eligibilitate privind apartanenţa la grupurile ţintă ale proiectului şi ale programului de formare şi luând în considerare eşantionarea realizată cu aplicarea cerinţelor programului operaţional privind indicatorii prestabiliţi, precum și luând în calcul criteriile de mai jos**\***:
* În situația în care există mai multe persoane interesate decât locurile disponibile, **prioritate vor avea acele persoane care** **nu au participat la instruiri tematice similare în ultimii 2 ani.**
* Se poate înscrie **o singură persoană/categorie de grup țintă/ instituție.**
* La categoria potențiali consilieri de etică, sunt eligibile doar **acele persoane care provin din entități publice care nu au numit un consilier de etică.**
* În cazul în care, din motive care nu pot fi preîntâmpinate, numărul de persoane alocate pe fiecare regiune (cu referire exclusiv la categoria ”regiuni mai puțin dezvoltate”), nu poate fi atins, se va avea în vedere o **marjă de flexibilitate de 20%** în realocarea unui număr de persoane spre alte regiuni, cu condiția să facă parte din aceeași categorie de grup țintă**.**

**VII. PRINCIPII ORIZONTALE**

**Egalitate de șanse:**

În procesul de selecţie a participanţilor la activităţile de formare se va ţine cont de principiul egalităţii de şanse între femei şi bărbaţi, asigurându-se beneficiarilor accesul nediscriminatoriu la programele de instruire.

**Nediscriminare**:

Prin grupul ţintă selectat, tematica propusă şi prin activităţile alese, proiectul aplică politica nediscriminării, fiind accesibil atât pentru femei cât şi pentru bărbaţi, indiferent de vârstă, etnie, religie, orientare sexuală sau orice alt criteriu care are ca scop sau efect restrângerea, înlăturarea recunoaşterii, folosinţei sau exercitării, în condiţii de egalitate, a drepturilor omului şi a libertăţilor fundamentale sau a drepturilor recunoscute de lege, în domeniul politic, economic, social şi cultural sau în orice alte domenii ale vieţii publice.

**Accesare persoane cu dizabilități:**

În ceea ce privește accesul general în cadrul proiectului, pentru a da persoanelor cu dizabilităţi posibilitatea să se implice în activitățile acestuia, beneficiarul va lua măsurile adecvate pentru a asigura acestor persoane accesul, în condiţii de egalitate cu ceilalţi, la mediul fizic și informaţie. Aceste măsuri urmăresc să identifice şi să elimine obstacolele şi barierele general recunoscute faţă de accesul persoanelor cu dizabilități (spaţiu de parcare rezervat şi semnalizat prin semn internaţional, accesibilizarea paginii de internet proprii, în vederea îmbunătăţirii accesării documentelor electronice de către persoanele cu handicap vizual şi mintal, etc).

**\***Verificarea conformității apartenenței la grupul țintă (și implicit a îndeplinirii criteriilor de eligibilitate) se face pe baza formularului de înscriere, care va conține rubrici specifice pentru asumare personală și/sau instituțională.